CELEX: 31979R0235
Language: mt
Date: 1979-02-05 00:00:00
Title: Ir-Regolament tal-Kunsill (KEE) Nru 235/79 tal-5 ta’ Frar 1979 li jemenda r-Regolament (KEE) Nru 1696/71 dwar l-organizzazzjoni komuni tas-suq tal-ħops rigward il-verifika ta’ l-ekwivalenza taċ-ċertifikat tal-validità li jkun hemm mal-ħops impurtat minn pajjiżi mhux membri

Avviż Legali Importanti

|

31979R0235

Official Journal L 034 , 09/02/1979 P. 0004 - 0004 Finnish special edition: Chapter 3 Volume 10 P. 0175  Greek special edition: Chapter 03 Volume 24 P. 0051  Swedish special edition: Chapter 3 Volume 10 P. 0175  Spanish special edition: Chapter 03 Volume 15 P. 0133  Portuguese special edition Chapter 03 Volume 15 P. 0133 

		Ir-Regolament tal-Kunsill (KEE) Nru 235/79tal-5 ta’ Frar 1979li jemenda r-Regolament (KEE) Nru 1696/71 dwar l-organizzazzjoni komuni tas-suq tal-ħops rigward il-verifika ta’ l-ekwivalenza taċ-ċertifikat tal-validità li jkun hemm mal-ħops impurtat minn pajjiżi mhux membriIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi il-Komunità Ekonomika Ewropea, u b’mod speċjali l-Artikolu 43 u 235 tiegħu,Wara li kkunsidrat l-proposta mressqa mill-Kummissjoni,Wara li kkunsidrat l-fehma tal-Parlament Ewropew [1],Billi l-Artikolu 5(2) tar-Regolament tal-Kunsill (KEE) Nru 1696/71 dwar l-organizzazzjoni komuni tas-suq tal-ħops [2], kif emendat l-aħħar bir-Regolament (KEE) Nru 1170/77 [3], jaħseb biex l-ekwivalenza għaċ-ċertifikati tal-validità tal-Komunità li jkun hemm mal-ħops impurtati minn pajjiżi mhux membri maħruġa mill-awtoritajiet tal-pajjiż ta’ l-oriġni għandhom ikunu vverifikati sa mhux aktar tard mill-31 ta’ Diċembru 1978;Billi preżentament numru limitat biss ta’ pajjiżi mhux membri qegħdin jiżguraw li l-ħops li jesportaw lill-Komunità huwa tal-kwalità karatteristika meħtieġa u ħatru korpi biex joħorġu ċ-ċertifikati tal-verifika skond il-każ; billi l-ekwivalenza ta’ tali xiehda mqabbla maċ-ċertifikati tal-Komunità ġiet rikonoxxuta;Billi ċerti pajjiżi oħra li mhumiex membri jeħtieġu aktar ħin biex iwaqqfu l-proċeduri amministrattivi u spezzjonijiet meħtieġa;Billi, barra minn hekk, ix-xejra fis-suq dinji tal-ħops tindika li pajjiżi produtturi ġodda se jidħlu f’dan is-suq fil-ġejjieni qrib; billi għalhekk jidher siewi li ma jiġux stabbiliti d-dati finali għall-verifika ta’ l-ekwivalenza tal-validità taċ-ċertifikati li jkun hemm mal-prodotti esportati minn dawn il-pajjiżi lejn il-Komunità,ADDOTTA DAN IR-REGOLAMENT:Artikolu 1Fl-aħħar sentenza ta’ l-Artikolu 5(2) tar-Regolament (KEE) Nru 1696/71 il-kliem "sa mhux aktar tard mill-31 ta’ Diċembru 1978" jrid jitħassar.Artikolu 2Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-5 ta’ Frar 1979.Għall-KunsillIl-PresidentP. Mehaignerie[1] Opinjoni mogħtija fid-19 ta’ Jannar 1978 (għadha mhix ippubblikata fil-Ġurnal Uffiċjali).[2] ĠU L 175, ta’ l-4.8.1971, p. 1.[3] ĠU L 137, tat-3.6.1977, p. 7.--------------------------------------------------